section_heading: Zemljopisne osobine
paragraph_text: To je kamenita stožasta uzvisina (kuk) između današnjeg Solina i Mravinaca.Popis kontrolnih točaka Solinskog planinarskog puta HPD Kozjak – Dračari. 18. travnja 2020. Pristupljeno 10. srpnja 2020.Ante Bubić: Solinski planinarski put HPD Kozjak – Dračari. 18. travnja 2020. Pristupljeno 10. srpnja 2020. S vrha nje se odlično kontrolira okolni prostor. Osobito se to odnosi na 2,5 km udaljeno ušće Jadra. S vrha se vidi dio Bračkoga kanala te ine gradine: na sjeveru Klis i Markezina greda, a na zapadu Sv. Nofar i Luko u Kaštelanskom polju, te Vranjička gradina. Odlično se vidi lokalitet na desnoj obali potoka Ilinca (Ilijin potok), koji bi po Nenadu Cambiju mogao biti Ilirska Salona. Do nje se može doći za oko pola sata pješice preko bližega prijelaza na rijeci Jadru, Biloga briga i uz Ilijin potok. Po svemu je bila korisna za dio sustava gradina, jer su sve bile dio sustava gradina koji su međusobno imale vizualni kontakt.